 **Mesto Kolárovo**

**Mestský úrad Kolárovo**

***Kostolné námestie č. 1, 946 03 Kolárovo***

**Mesto Kolárovo, Kostolné nám.1 vyhlasuje** **výberové prijímacie konanie na pracovné miesto *vedúca sekretariátu primátora mesta* na plný pracovný úväzok**

**Predpokladaný nástup do pracovného pomeru:** dohodou

**Popis pracovnej činnosti:**

* zabezpečenie odbornej agendy súvisiacej so sprístupňovaním informácií
* zabezpečovanie úloh vyplývajúcich z pracovnej náplne podateľne MsÚ
* vypracovanie zápisníc zo zasadnutí mestskej rady a mestského zastupiteľstva
* vedenie ústrednej evidencie uznesení mestského zastupiteľstva a mestskej rady
* vykonávanie úloh spojených s prácou sekretárky primátora mesta
* obsluha telefónnej ústredne
* archivácia uznesení, zápisníc a prezenčných listín zo zasadnutí mestskej rady a mestského zastupiteľstva
* výpomoc pri organizovaní mestských podujatí
* účinkovanie na občianskych obradoch pri príležitosti uvítania detí do života

**Kvalifikačné predpoklady a iné požiadavky:**

- minimálne úplné stredoškolské vzdelanie

- znalosť maďarského a slovenského jazyka je podmienkou

- je bezúhonným občanom slovenskej republiky,

- spoľahlivosť

- zdravotná a duševná spôsobilosť

- flexibilnosť, komunikatívnosť

- práca s PC

- osobnostné a morálne predpoklady pre výkon práce

**Uchádzač vo výberovom prijímacom konaní musí:**

- absolvovať osobný pohovor s členmi výberovej komisie (svoju totožnosť preukáže platným občianskym preukazom).

**Tarifný plat najmenej vo výške od 713,- Eur**

Plat zamestnanca bude určený podľa § 4 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov 5. platová trieda, navýšená podľa §-u 7 odsek 8 citovaného zákona. **Funkčný plat bude stanovený podľa dosiahnutého vzdelania a dĺžky praxe.**

Uchádzača, ktorý spĺňa požadované kvalifikačné predpoklady vyhláseného výberového prijímacieho konania výberová komisia pozve na osobný pohovor.

Kontakt pre poskytnutie informácií: tel. 035/7900910 email: [primator@kolarovo.sk](mailto:primator@kolarovo.sk)

V Kolárove, 21.12.2022 Ing. Halász Béla,

primátor mesta Kolárovo